La pełìcuła fotogràfega el ze el suporto, de natura chìmega, doparà, da pì de 100 ani, inte łe fotocàmare anałòzeghe, par inprìmar imàzeni. Se bè che ghe fuse un curto perìodo de foradòpara, co ła dòpara senpre pì granda de ła fotografia dizitałe, el suporto anałòzego el ze tornà devegner doparà da artisti, fotògrafi profesionisti e inesperti, in tute łe so variante, da ła picenina ła granda forma, invertìbiłi istantanee e negative. Le imàzeni latenti de łe fotògrafie łe vegnea inte el prinsìpio inpresae in pełìcułe de rame, vero o metało tinzesti de sołusion fotosensìbiłi de nitrà de arzento. Inte el 1871, Richard Leach Maddox el ghea inventà na nova emulsion, parecià co bromuro de cadmio, nitrà de arzento e zełatina. El 1888 el ghea vedesto el nasimento de ła Kodak N.1 e de ła pełìcuła involzìbiłe, andove el materiałe fotosensìbiłe el zera tinzesto su carta che inte el 1891 ła ze sta sostituia co na pełìcuła de cełułòide involta in rułi, o sia ła moderna pełìcuła fotogràfega. El suporto de baze pì comun el ze un sotiło nastro de materiałe naturałe trasparente, triacetà de sełułoza o sintètego, o sia de połièstere soraponesto da un strato par evitare reflesi interni. I strati sucesivi i consiste inte un'emulsion de micro cristałi de ałozenuro de arzento despersi uniformemente in zełatina ànimałe o inte i ùltemi tenpi in zełatina sintètega. La sensibiłità a ła luze el ze data dai cristałi de ałozenuro, produzesto conbinando el nitrà de arzento co sałi de ałòzeni e ła połe vegner variada canbiando łe dimension dei cristałi. Inte łe pełìcułe bianco/nero el ze prezente solché un strato de emulsion fotosensìbiłe, in chełe a cołori i ze necesari tre vari strati, sensìbiłi a łe vàrie frecuense de luze vedìbiłe doparando ła sintezi cromàtega sotrativa. Sti strati i ze uno sora de che l'altro e fati devegner sensìbiłi ai cołori co de łe mołècołe orgàneghe ciamae . Partindo dal baso, el primo strato el ze sensìbiłe al roso, el secondo al verdo e el terso al blu. Intrà el verdo e el blu el ze prezente un strato-filtro de cołorante zało par evitare el pasajo del blu verso i strati inferiori. L'emulsion par dòpari fotògrafeghi ła ze particułarmente tarada par ła luze vedìbiłe, ma ła ze anca sensìbiłe a l'infraroso, a l'ultraviołeto, ai raji X e ai raji gama. Par aplicasion sientìfeghe łe vien produzeste pełìcułe tarae par el spesìfego canpo de aplicasion. Co che ła pełìcuła ła vien sotoponesta a un'espozision controłada de luze traerso el obietivo de na fotocàmara, se inprime su de sta cuà un'imàzene no vedìbiłe del momento fotografà, ciamada . El ze de consevensa necesàrio aplegar a ła pełìcuła tratamenti chìmeghi in sołusion aguoza, par otegnere ła de un'imàzene vedìbiłe e insensìbiłe a pòstere espozision a ła luze, mediante i procedimenti de desviłupo e fisajo. L'imàzene rivełada ła ze costituia da stra-fin particułato de arzento metàłego , ma coi toni ciaro/scuro invertii; ła ze formada invese da tre strati soraponesti de cołoranti conplementari ai cołori primari orizenałi . Par ste motivasion in anbedó i cazi ła pełìcuła na volta tratada chìmegamente ła ze definia La pełìcuła fotogràfega ła susiste in du tipołozie: negativa o invertìbiłe.